
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 58 

28 Ιανουάριου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ύψους επιδόματος αλλοδαπής υπαλλήλων 


του ΕΒΕΑ στις Βρυξέλλες. 1 

Παράταση ισχύος της αριθ. 1130638/8892 - 11/ 


0016/27.10.93 απόφασης Υπ. Οικονομικών με την 
οποία είχε χορηγηθεί απαλλαγή στα Ελληνικά Ναυ¬ 
πηγεία Α.Ε. από την υποχρέωση προσκόμισης απο¬ 
δεικτικού ενημερότητας για χρέη προς το Δημό¬ 
σιο. 2 

Παράταση ισχύος της αριθ. 1130638/8892 - 11/ 
0016/27.10.93 απόφασης Υπ. Οικονομικών με την 
οποία είχε χορηγηθεί απαλλαγή στην Ελληνική Αε¬ 
ροπορική Βιομηχανία Α.Ε. από την υποχρέωση προ¬ 
σκόμισης αποδεικτικού ενημερότητας για χρέη 


προς το Δημόσιο. 3 

Παράταση προθεσμιών υποβολής δηλώσεων και κατα¬ 
βολής βεβαιωμένων χρεών στις ΔΟΥ Α’ και Β' Ηρα¬ 
κλείου Κρήτης. 4 

Προσδιορισμός Κρατικής Επιχορήγησης της Επιτροπής 
Ολυμπίων και Κληροδοτημάτων. 5 

Καθορισμός της κρατικής χορηγίας για το οικονομικό 
έτος 1994 στον Ειδικό Λογ/σμό Μαθητικής Πρό¬ 
νοιας. 6 

Μεταβίβαση άδειας ίδρυσης και λειτουργίας Ανώτερης 
Επαγγελματικής Σχολής Χορού. 7 

Μεταβίβαση άδειας ίδρυσης και λειτουργίας Ανώτερης 
Σχολής Δραματικής Τέχνης. 8 

Μετάθεση χρόνου διεξαγωγής εκλογών του ΤΕΕ. ... 9 

Τροποποίηση συστατικής πράξης «Συνδέσμου για την 
προστασία και ανάπλαση του περιβάλλοντος της πε¬ 
ριοχής του Πεντελικού (ΣΠΑΠ).10 

Σύσταση ίδιου Νομικού Προσώπου στο Δήμο Ζεφυρίου 
Αττικής με την επωνυμία «Σχολική Επιτροπή Λυ¬ 
κείου 3ου Δημοτικού Σχολείου και 3ου Νηπιαγω¬ 
γείου, Δήμου Ζεφυρίου».11 

Σύσταση ίδιου Νομικού Προσώπου στην Κοινότητα 
Αμυγδαλιάς του Νομού Εύβοιας με την επωνυμία 
«Σχολική Επιτροπή Δημοτικού Σχολείου Αμυγδα¬ 
λιάς».12 


ΥΠΟΥΡΓΙΚΕΣ Α ΠΟΦΑΣΗΣ & ΕΓΚΡΙΣΕΙΣ 

Αριθ. 2078677/8294/0022 (1) 

Καθορισμός ύψους επιδόματος αλλοδαπής υπαλλήλων 
του ΕΒΕΑ στις Βρυξέλλες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1256/82 «Για την 
πολυθεσία, την πολυαπασχόληση και την καθιέρωση ανω- 
τάτου ορίου απολαυών στο δημόσιο τομέα κ.λπ. και άλλες 
διατάξεις». 

2. Την παρ. 8 του άρθρου 3 του Ν. 1288/82 «για τη ρύθ¬ 
μιση των θεμάτων αρμοδιότητος του Υπ. Προεδρίας της 
Κυβέρνησης κ.λπ.» όπως τροποποιήθηκε με το άρθρο 25 
του Ν. 1884/90. 

3. Την ΚΎ.Α. 44581 /8860/27.6.78 «Σχετικά με τον κα¬ 
θορισμό αποδοχών Ειδικών Επιστημόνων Γραμματέως - 
Δακτυλογράφου» που δημοσιεύθηκε στο ΦΕΚ 613/Β7 
78. 

4. Τις διατάξεις του Π.Δ. 492/84 (ΦΕΚ 175/Α) «Περιο¬ 
ρισμός συναρμοδιοτήτων κατά την έκδοση διοικητικών 
πράξεων σε αντικείμενα αρμοδιότητος Υπουργείου Προε¬ 
δρίας και λοιπών Υπουργείων». 

5. Το αριθ. 106704/15.11.93 έγγραφο του ΕΒΕ Αθη¬ 
νών. 

6. Την αριθ. ΣΤ/Μ/Φ.083.6/ΑΣ.853/19.3.93 (ΦΕΚ 
252/Β/93), κοινή απόφαση Υπουργών Προεδρίας της Κυ¬ 
βέρνησης, Οικονομικών και Εξωτερικών. 

7. Την 2001800/165/0022/5.1.93 (ΦΕΚ 153/Β/793) 
κοινή απόφαση Υπουργών Προεδρίας της Κυβέρνησης, 
Οικονομικών και Εξωτερικών. 

8. Τη με αριθ. Β3 - 230/20.10.93 (ΦΕΚ 830/Β/93) 
απόφαση του Πρωθυπουργού και Υπ. Εμπορίου «Ανάθεση 
αρμοδιοτήτων στο Υφυπουργό Εμπορίου Αλ. Μπαλτά». 

9. Τη με αριθ. Γ.Υ. 5246/14.10.93 απόφαση του Πρω¬ 
θυπουργού και Υπ. Οικονομικών (ΦΕΚ 829/Β720.10.93) 
«Ανάθεση αρμοδιοτήτων στους Υφυπουργούς Οικονομι¬ 
κών». 

10. Τις διατάξεις του άρθρου 27 του Ν. 2081/92 με το 
οποίο προστέθηκε άρθρο 29Α στο Ν. 1552/82 και τις 
οδηγίες της με αριθ. 550/7.10.92 εγκυκλίου της Γραμμα- 

τείας του Υπουργικού Συμβουλίου με θέμα «έλεγχοι των 
δαπανών που προκαλούν οι κανονιστικές διοικητικές πρά¬ 
ξεις». 

11. Το γεγονός ότι από τις διατάξεις αυτής της απόφα¬ 
σης προκαλεΐται δαπάνη σε βάρος του προϋπολογισμού 
του ΕΒΕ Αθηνών ύψους 25.000.000 δρχ. περίπου (ανά¬ 
λογα με την τιμή του δολλαρίου) για το τρέχον οικονομικό 
έτος. 

Για την ανωτέρω δαπάνη έχει εγγράφει πίστωση στον 
προϋπολογισμό του ΕΒΕΑ ύψους 25.000.000 δρχ. στον 
ΚΑ 243 «Επίδομα Υπηρεσίας στην αλλοδαπή», αποφασί¬ 
ζουμε: 

1. Εγκρίνουμε τη συνέχιση καταβολής του επιδόματος 
υπηρεσίας αλλοδαπής στους υπαλλήλους του Εμπορικού 
και Βιομηχανικού Επιμελητηρίου Αθηνών, που υπηρετούν 
στις Βρυξέλλες, για το χρονικό διάστημα από 1.1.94 έως 
και 31.12.94 στο ύψος που προβλέπεται από την κοινή 
Υπουργική απόφαση 44581/8860/27.6.78 «περί καθορι¬ 
σμού αποδοχών ειδικών επιστημόνων και Γραμματέως - 
Δάκτυλο γράφων». 

2. Επίσης εγκρίνουμε από 1.1.93 την καταβολή στους 
ανωτέρω υπαλλήλους α) Επιδόματος κατοικίας 20% επί 
του επιδόματος Πρέσβεως (Κ.Υ.Α. ΣΤ/Μ/Φ.0836/ 
ΑΣ.853/19.3.93) και β) Επιδόματος Πρέσβεως για κάθε 
ένα τέκνο και μέχρι της ηλικίας των 24 ετών εφόσον σπου¬ 
δάζουν (Κ.Υ.Α. 2001800/165/0022/5.1.93), σύμφωνα 
με τους όρους και προϋποθέσεις των παραπάνω αποφά¬ 
σεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1994 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

ΑΛΕΞ. ΠΑΠΑΔΟΠΟΥΛΟΣ ΑΛΕΞ. ΜΠΑΛΤΑΣ 

-♦- 

Αριθ. 1151405/10954-11/0016 (2) 

Παράταση ισχύος της αριθ. 1130638/8892 - 11/0016/ 

27.10.93 απόφασης Υπ. Οικονομικών με την οποία 

είχε χορηγηθεί απαλλαγή στα Ελληνικά Ναυπηγεία 

Α.Ε. από την υποχρέωση προσκόμισης αποδεικτικού 

ενημερότητας για χρέη προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ 43 
Α’ 90), σύμφωνα με τις οποίες παρέχεται η εξουσιοδότηση 
στον Υπουργό των Οικονομικών να επιβάλλει, με αποφά¬ 
σεις του περιορισμούς ή απαγορεύσεις κατά οφειλετών 
του Δημοσίου, που ανάγονται στις συναλλαγές ή στις πρά¬ 
ξεις τους. 

2. Την αριθ. 2048300/19.7.90 (ΦΕΚ 508 Β' 90) από¬ 
φασή μας, «περί αποδεικτικού ενημερότητας για χρέη 
προς το Δημόσιο, όπως ισχύει σήμερα. 

3. Την αριθ. 1130638/8892-11/0016/27.10.93 από¬ 
φασή μας, με την οποία είχε χορηγηθεί στα Ελληνικά Ναυ¬ 
πηγεία ΑΕ απαλλαγή, μέχρι 31.12.93, από την υποχρέωση 
προσκόμισης αποδεικτικού ενημερότητας για χρέη τους 
προς το Δημόσιο, όπου αυτό απαιτείται για είσπραξη χρη¬ 
μάτων και με την προϋπόθεση της παρακράτησης ποσο¬ 
στού 10% επί της εισπραττομένης κάθε φορά απαίτησης, 


από τον πληρωτή αυτής και απόδοσής τους στην αρμόδια 
ΔΟΥ, έναντι των οφειλών της προς το Δημόσιο. 

4. Το αριθ. 6048/16.12.1993 έγγραφο των Ελληνικών 
Ναυπηγείων Α.Ε. με το οποίο ζητείται η εκ νέου απαλλαγή 
τους από την υποχρέωση προσκόμισης αποδεικτικού ενη¬ 
μερότητας για τα χρέη τους προς το Δημόσιο. 

5. Την αριθ. ΓΥ 5246/93 (ΦΕΚ 829 Β' 93) κοινή από¬ 
φαση του Πρωθυπουργού και του Υπουργού Οικονομικών, 
με την οποία εκχωρούνται αρμοδιότητες στους Υφυπουρ¬ 
γούς Οικονομικών, αποφασίζουμε: 

Παρατείνουμε μέχρι 31.3.94, την ισχύ της αριθ. 
1130638/8892 -11/0016/27.10.93 απόφασής μας, με 
την οποία είχε χορηγηθεί απαλλαγή, μέχρι 31 Δεκεμβρίου 
1993, στα Ελληνικά Ναυπηγεία ΑΕ από την υποχρέωση 
προσκόμισης αποδεικτικού ενημερότητας για τα χρέη 
τους προς το Δημόσιο, όπου αυτό απαιτείται για είσπραξη 
χρημάτων και με την προϋπόθεση της παρακράτησης πο¬ 
σοστού 10% επί της εισπραττομένης κάθε φοράς απαίτη¬ 
σης, από τον πληρωτή αυτής και απόδοσής του στην αρ¬ 
μόδια ΔΟΥ, έναντι των οφειλών τους προς το Δημόσιο. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 14 Ιανουαρίου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 1155061 /11328-11 /0016 (3) 

Παράταση ισχύος της αριθ. 1130638/8892 - 11/0016/ 
27.10.93 απόφασης Υπ. Οικονομικών με την οποία 
είχε χορηγηθεί απαλλαγή στην Ελληνική Αεροπορική 
Βιομηχανία Α.Ε. από την υποχρέωση προσκόμισης 
αποδεικτικού ενημερότητας για χρέη προς το Δημό¬ 
σιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ 43 
Α' 90), σύμφωνα με τις οποίες παρέχεται η εξουσιοδότηση 
στον Υπουργό των Οικονομικών να επιβάλλει, με αποφά¬ 
σεις του περιορισμούς ή απαγορεύσεις κατά οφειλετών 
του Δημοσίου, που ανάγονται στις συναλλαγές ή στις πρά¬ 
ξεις τους. 

2. Την αριθ. 2048300/19.7.90 (ΦΕΚ 508 Β' 90) από¬ 
φασή μας, «περί αποδεικτικού ενημερότητας για χρέη 
προς το Δημόσιο, όπως ισχύει σήμερα. 

3. Την αριθ. 1130638/8892-11/0016/27.10.93 από¬ 
φασή μας, με την οποία είχε χορηγηθεί στην Ελληνική Αε¬ 
ροπορική Βιομηχανία Α.Ε. απαλλαγή, μέχρι 31.12.93, από 
την υποχρέωση προσκόμισης αποδεικτικού ενημερότητας 
για χρέη τους προς το Δημόσιο, όπου αυτό απαιτείται για 
είσπραξη χρημάτων και με την προϋπόθεση της παρακρά¬ 
τησης ποσοστού 10% επί της εισπραττομένης κάθε φορά 
απαίτησης, από τον πληρωτή αυτής και απόδοσής τους 
στην αρμόδια ΔΟΥ, έναντι των οφειλών της προς το Δημό¬ 
σιο. 

4. Το αριθ. 1000-93/1190/24.12.93 έγγραφο της Ελ¬ 
ληνικής Αεροπορικής Βιομηχανίας Α.Ε., με το οποίο ζη¬ 
τείται η εκ νέου απαλλαγή της από την υποχρέωση προ- 

σκόμισης αποδεικτικού ενημερότητας για τα χρέη της 
προς το Δημόσιο, για κάθε χρήση. 

5. Την κοινή απόφαση Γ.Υ. 5246/93 (ΦΕΚ 829/Β/93) 
του Πρωθυπουργού και του Υπουργού Οικονομικών, με 
την οποία εκχωρούνται αρμοδιότητες στους Υφυπουρ¬ 
γούς Οικονομικών, αποφασίζουμε: 

Παρατείνουμε μέχρι 31.3.94, την ισχύ της αριθ. 
1130638/8892-11/0016/27.10.93 απόφασής μας, με 
την οποία είχε χορηγηθεί απαλλαγή, μέχρι 31 Δεκεμβρίου 
1993, την Ελληνική Αεροπορική Βιομηχανία Α.Ε. από την 
υποχρέωση προσκόμισης αποδεικτικού ενημερότητας για 
τα χρέη της προς το Δημόσιο, όπου αυτό απαιτείται για εί¬ 
σπραξη χρημάτων και με την προϋπόθεση της παρακράτη¬ 
σης ποσοστού 10% επί της εισπραττομένης κάθε φορά 
απαίτησης, από τον πληρωτή αυτής και απόδοσής του 
στην αρμόδια ΔΟΥ, έναντι των οφειλών της προς το Δημό¬ 
σιο. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 14 Ιανουάριου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 1005698/377-20/0016 (4) 

Παράταση προθεσμιών υποβολής δηλώσεων και καταβο¬ 
λής βεβαιωμένων χρεών στις ΔΟΥ Α* και Β’ Ηρακλείου 
Κρήτης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 84 Α’ 92) με την οποία παρέχεται εξου¬ 
σιοδότηση στον Υπουργό Οικονομικών να παρατείνει, με 
απόφαση, τις προθεσμίες που ορίζονται από τις κείμενες 
φορολογικές διατάξεις για υποβολή φορολογικών δηλώ¬ 
σεων, σε εξαιρετικές περιπτώσεις. 

2. Τη διάταξη του άρθρου 8 του Ν. 1284/1982 (ΦΕΚ 
114Α' 82) με την οποία εξουσιοδοτείται ο Υπουργός Οικο¬ 
νομικών, να παρατείνει με αποφάσεις του, τις προθεσμίες 
καταβολής των βεβαιωμένων χρεών προς το Δημόσιο. 

3. Το γεγονός ότι στην πόλη του Ηρακλείου έγιναν πρό¬ 
σφατα καταστρεπτικές πλημμύρες, με αποτέλεσμα να 
έχει απορρυθμιστεί η οικονομική και κοινωνική ζωή της 
περιοχής και να υποστούν σημαντικές ζημιές οι επιχειρή¬ 
σεις και οι κάτοικοι αυτής. 

4. Την αριθ. ΓΥ 5246/14.10.93 (ΦΕΚ 829 Β’ 93) κοινή 
απόφαση του Πρωθυπουργού και του Υπουργού Οικονο¬ 
μικών, με την οποία εκχωρούνται αρμοδιότητες στους 
Υφυπουργούς Οικονομικών, αποφασίζουμε: 

Παρατείνουμε μέχρι 30.6.1994 τις προθεσμίες υποβο¬ 
λής δηλώσεων και καταβολής βεβαιωμένων χρεών στις 
ΔΟΥ Α' και Β’ Ηρακλείου που έληξαν ή θα λήξουν από 12 
Ιανουάριου 1994 μέχρι 30.6.1994 με την προϋπόθεση ότι 
οι πληγέντες ενδιαφερόμενοι θα προσκομίσουν στην αρ¬ 
μόδια ΔΟΥ βεβαίωση της Νομαρχίας ή του Επιμελητηρίου, 
από την οποία να προκύπτει ότι υπέστησαν ζημίε^ από τις 
πλημμύρες καθώς και το μέγεθος αυτών. 

Η παράταση αυτή ισχύει μόνο για όσους προσκομίσουν 
την παραπάνω βεβαίωση. 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 18 Ιανουάριου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

-♦- 

Αριθ. 1098515/2907/Β0011 (5) 

Προσδιορισμός Κρατικής Επιχορήγησης της Επιτροπής 

Ολυμπίων και Κληροδοτημάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 9 παρ. 1 του Α.Ν. 2039/39 «περί τροποποι- 
ήσεως, συμπληρώσεως και κωδικοποιήσεως των διατά¬ 
ξεων περί διοικήσεως της υπό του Ευαγγέλου Ζάππα κα- 
ταληφθείσης εις το Έθνος Περιουσίας». 

2. Τον Ν. 253/43 «Περί αυξήσεως της προς την Επι¬ 
τροπή Ολυμπίων και Κληροδοτημάτων επιχορηγήσεως 
του Δημοσίου από το οικονομικό έτος 1943 - 44 και εφε- 
ξής». 

3. Το άρθρο μόνο του Α.Ν. 585/1968 «περί καταργή- 
σεως διατάξεων καθοριζουσών κατώτατα όρια επιχορηγή¬ 
σεων εκ του κρατικού προϋπολογισμού προς τα Νομικά 
Πρόσωπα Δημοσίου και Ιδιωτικού Δικαίου, Οργανισμούς 
και Ιδρύματα». 

4. Το γεγονός ότι στον Προϋπολογισμό εξόδων του τρέ¬ 
χοντος έτους του Υπουργείου Οικονομικών και στο Φ 
23210 ΚΑΕ 2479 έχει αναγραφεί πίστωση ποσού ενός 
εκατομμυρίου πεντακοσίων χιλιάδων (1.500.000) δρχ. για 
επιχορήγηση της Επιτροπής Ολυμπίων και Κληροδοτημά¬ 
των. 

5. Την 1092170/1378/0006Α715.10.91 απόφαση του 
Υπουργού Οικονομικών με την οποία μεταβιβάστηκε η 
εξουσία υπογραφής «Με Ε.Υ.» στους Προϊσταμένους των 
Δ/νσεων του Υπουργείου Οικονομικών, αποφασίζουμε: 

Προσδιορίζουμε την προς την Επιτροπή Ολυμπίων και 
Κληροδοτημάτων Κρατική Επιχορήγηση για το έτος 1993 
στο ποσό ενός εκατομμυρίου πεντακοσίων χιλιάδωνι 
(1.500.000) δραχμών για τη συντήρηση του Ζαππείου Με¬ 
γάρου και του κήπου αυτού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιανουάριου 1994 

Με εντολή Υπουργού 
Ο Προϊστάμενος της Δ/νσης κ.α.α. 

ΑΙΚ. ΠΑΥΛΟΠΟΥΛΟΥ 

-♦- 

Αριθ. ΙΒ/472 (6) 

Καθορισμός της κρατικής χορηγίας για το οικονομικό έτος 

1994 στον Ειδικό Λογ/σμό Μαθητικής Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Έχοντας υπόψη: 

1. Το Ν.Δ. 1872/42 «ίδρυση οργανισμού Μαθητικής 
Πρόνοιας». 

2. Το Ν.Δ. 1257/49 «υπαγωγή του Οργανισμού Μαθητι¬ 
κής Πρόνοιας στο ΥΠΕΠΘ». 

3. Το Ν.Δ. 4320/63 «κύρωση της αριθ. 142/62 ΠΥΣ θέ- 

ματα που αφορούν τον Ειδικό Λογαριασμό Μαθητικής 
Πρόνοιας». 

4. Το Π.Δ. 147/15.3.76 «Οργανισμός Κ.Υ. του 
ΥΠΕΠΘ». 

5. Το Ν. 967/79 «ρύθμιση θεμάτων ΚΕΜΕ και προσω¬ 
πικό της ΚΎ. του ΥΠΕΠΘ». 

6. Τον Α.Ν. 585/68 «για καθορισμό ύψους κρατικής χο¬ 
ρηγίας προς Ειδικούς Λογαριασμούς κ.λπ.». 

7. Το αριθ. 496/74 «για λογαριασμό ΝΠΔΔ». 

8. Τον προϋπολογισμό της Κ.Υ. του ΥΠΕΠΘ οικονομι¬ 
κού έτους 1994. 

9. Την κοινή απόφαση του Πρωθυπουργού και του 
Υπουργού Οικονομικών Γ.Υ. 5246/14.10.93 (ΦΕΚ 829/ 
Β793) «Ανάθεση αρμοδιοτήτων στους Υφυπουργούς Οι¬ 
κονομικών». 

10. Το γεγονός ότι η δαπάνη που προκαλείται βαρύνει 
τις πιστώσεις του προϋπολογισμού του οικονομικού έτους 
1994 της Κ.Υ. του ΥΠΕΠΘ: 

α) Φορέας 610 και Κ.Α.Ε. 2349 δρχ. 150.000.000. 

β) Φορέας 710 και Κ.Α.Ε. 2349 δρχ. 200.000.000. 

150.000.000 + 200.000.000 = 350.000.000, αποφασί¬ 
ζουμε: 

Καθορίζουμε τη χορηγία του δημοσίου στον ειδικό Λογ/ 
σμό Μαθητικής Πρόνοιας στην Τράπεζα της Ελλάδας, για 
το οικονομικό έτος 1994 στο ποσό των δραχμών τριακο- 
σίων πενήντα εκατομμυρίων (350.000.000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΥΦΥΠ. ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜΗΤΡΙΟΣ ΦΑΤΟΥΡΟΣ 

- 4 - 

Αριθ. 50039/π.Ετ. (7) 

Μεταβίβαση άδειας ίδρυσης και λειτουργίας Ανώτερης 

Επαγγελματικής Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το άρθρο 15 του Ν, 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 372/83 «Κανονισμός οργάνωσης και λει¬ 
τουργίας Ανωτέρων Σχολών Χορού» (ΦΕΚ 131/Α.Τ./ 
23.9.83). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/91) Υπουργική απόφαση «μεταβίβαση αρμοδιοτήτων 
Υπουργού και δικαιώματος υπογραφής» με εντολή 
Υπουργού» στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Αίτηση της εταιρείας «οι φίλοι του έργου της Ραλλού 
Μάνου» με τα συνοδεύοντα δικαιολογητικά, για τη μεταβί¬ 
βαση της άδειας ίδρυσης και λειτουργίας της «Ανώτερης 


Επαγγελματικής Σχολής Ραλλού Μάνου» στην ανωτέρω 
Εταιρεία». 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 (ΦΕΚ 127/Α/81) όπως τούτο τρο¬ 
ποποιήθηκε με την αριθ. 2436/15.1.85 (ΦΕΚ 31/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών», για τον έλεγχο της κα¬ 
ταλληλότητας του επί της οδού Αρδητού 5 (πρώην Ιλισσού 
2) κτιρίου στην Αθήνα. 

8. Την αριθ. 38453/5.10.89 (ΦΕΚ 787/Β/89), από¬ 
φασή μας με την οποία μεταβιβάστηκε η άδεια ίδρυσης 
και λειτουργίας Ανωτέρας Σχολής Χορού του Σωματείου 
Ελληνικό Χορόδραμα» στην Εταιρείας «Ραλλού Μάνου 
Ε.Π.Ε.», αποφασίζουμε: 

1. Μεταβιβάζουμε την άδεια ίδρυσης και λειτουργίας 
της Ανώτερης Επαγγελματικής Σχολής Χορού με την επω¬ 
νυμία «Ανώτερη Επαγγελματική Σχολή Χορού “Ραλλού 
Μάνου”» από την εταιρεία «Σχολή Ράλλου Μάνου Ε.Π.Ε.» 
στην Εταιρεία «Οι φίλοι του έργου της Ραλλούς Μάνου» 
στο επί της οδού Αρδηττού 5 κτίριο. 

2. Η επωνυμία της Σχολής παραμένει η ίδια, «Ανώτερη 
Επαγγελματική Σχολή Ραλλού Μάνου». 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Ιανουάριου 1994 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-♦-— 

Αριθ. 46753 (8) 

Μεταβίβαση άδειας ίδρυσης και λειτουργίας Ανώτερης 
Σχολής Δραματικής Τέχνης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί Οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Τα άρθρα 13 και 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 370/83 «Κανονισμός οργάνωσης και λει¬ 
τουργίας Ανωτέρων Σχολών Δραματικής Τέχνης (Τμήμα 
Υποκριτικής) (ΦΕΚ 130/Α/83). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/91) Υπουργική απόφαση: «μεταβίβαση αρμοδιοτήτων 
Υπουργού και δικαιώματος Υπογραφής «με εντολή 
Υπουργού» στον Γενικό Γραμματέα, στους Προϊσταμέ¬ 
νους Διευθύνσεων, Τμημάτων και Γραφείωντης Κεντρι¬ 
κής Υπηρεσίας του Υπουργείου Πολιτισμού». 

6. Αίτηση του Γρηγόρη Κ. Μασαλά και τα συνοδευτικά 
αυτή δικαιολογητικά για μεταβίβαση της άδειας ίδρυσης 
και λειτουργίας της Ανώτερης Σχολής Δραματικής Τέχνης 
που λειτουργεί επ’ ονόματί του με την αριθ. 40612/2317/ 

17.10.84/ΦΕΚ 809/Β/Β4, απόφαση του ΥΠ.ΠΟ, στην 
εταιρεία «Δωδωναία Σκηνήν 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αριθ. ΔΙΟΙΚ/Β/2436/15.1.1985 (ΦΕΚ 
31/Β/21.1.1985) Κοινή απόφαση των Υπουργών Προε¬ 
δρίας της Κυβέρνησης και Πολιτισμού και Επιστημών 
«Ανασύνθεση και σύσταση συλλογικών οργάνων του 
ΥΠΠΟ και των εποπτευομένων απ’ αυτό Δημοσίων Υπη¬ 
ρεσιών» και αφορά το επί της οδού Ζαΐμη 44 κτίριο στην 
Αθήνα, αποφασίζουμε: 

1. Μεταβιβάζουμε την άδεια ίδρυσης και λειτουργίας 
της «Ανώτερης Σχολής Δραματικής Τέχνης του Γρηγόρη 
Κ. Μασαλά» που είχε χορηγηθεί με την αριθ. 40612/ 
2317/17.10.84, (ΦΕΚ 809/Β/84), απόφασή μας, στην 
Εταιρεία «Δωδωναία Σκηνή» από το σχολικό έτος 1993 - 
94. Επωνυμία της Σχολής ορίζεται: Ανώτερη Σχολή Δρα¬ 
ματικής Τέχνης, (Τμήμα Υποκριτικής) «Δωδωναία 
Σκηνή». 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 1993 
Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-Φ- 

Αριθ. Δ16γ/015/22/Γ (9) 

Μετάθεση χρόνου διεξαγωγής εκλογών του ΤΕΕ. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 16 του Π.Δ. 27 - 
11/14.12.1926, όπως αντικαταστάθηκε με τις όμοιες του 
άρθρου 15 του Ν. 1486/84 (ΦΕΚ 161 Α’). 

2. Τις διατάξεις των άρθρων 2 και 3 του Π.Δ. 327/87 
(ΦΕΚ 151 Α). 

3. Τις διατάξεις του άρθρου 27 του Ν. 2081/92 (ΦΕΚ 
154 Α ). 

4. Την αριθ. Δ17α/10/24/Φ.Ν 319/26.8.1993 από¬ 
φαση με την οποία μετατέθηκε η ημερομηνία διεξαγωγής 
τωΟΟΟΟΟΟΟΟΟ του ΤΕΕ για την Κυριακή 6 Μαρτίου 1994. 

5. Το γεγονός ότι ο σκοπός για τον οποίο μετατέθηκε η 
διεξαγωγή των εκλογών δηλ. αλλαγή τρόπου εκλογής των 
αιρετών μελών οργάνων του ΤΕΕ δεν πραγματοποιήθηκε 
λόγω διάλυσης της Βουλής και προκήρυξης βουλευτικών 
εκλογών και ο σκοπός πραγματοποιείται με κατάθεση 
σχετικής τροπολογίας η οποία προβλέπεται να ψηφισθεί 
εντός του μηνός Ιανουάριου 1994. 

6. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του ΤΕΕ. 

7. Την αριθ. 71/1993 απόφαση του Πρωθυπουργού, για 
ανάθεση αρμοδιοτήτων στον Αναπληρωτή Υπουργό Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

1. Μεταθέτουμε την ημερομηνία διεξαγωγής των εκλο¬ 
γών για την ανάδειξη των αιρετών μελών των οργάνων του 
Τεχνικού Επιμελητηρίου Ελλάδας (ΤΕΕ) για την Κυριακή 
10η Απριλίου 1994 αντί της 6ης Μαρτίου 1994 που ορί¬ 
σθηκε με την αριθ. Δ17α/10/24/Φ.Ν. 319/26.8.93 από¬ 
φασή μας. 


2. Οι δηλώσεις υποψηφιοτήτων για τη συμμετοχή στις 
ανωτέρω εκλογές θα υποβληθούν το αργότερο μέχρι την 
28 Φεβρουάριου 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΑΝΝΗΣ ΙΟΥΛΑΔΑΚΗΣ 

-♦-· 

Αριθ. 41331 (10) 

Τροποποίηση συστατικής πράξης «Συνδέσμου για την 

προστασία και ανάπλαση του περιβάλλοντος της πε¬ 
ριοχής του Πεντελικού (ΣΠΑΠ). 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1. Την 36415/1991 (ΦΕΚ 54/Β/5.2.1992) απόφασή 
μας «περί σύστασης Συνδέσμου Δήμων και Κοινοτήτων για 
την προστασία και ανάπλαση του περιβάλλοντος της πε¬ 
ριοχής του Πεντελικού (ΣΠΑΠ)». 

2. Την 41/1993 απόφαση του Κοινοτικού Συμβουλίου 
Αγίου Στεφάνου, με την οποία ζητεί να συμμετάσχει στον 
ανωτέρω Σύνδεσμο. 

3. Την 15/1993 πράξη του Διοικητικού Συμβουλίου του 
ανωτέρω Συνδέσμου, με την οποία δέχεται τη συμμετοχή 
της Κοινότητας Αγίου Στεφάνου στο Σύνδεσμο αυτό. 

4. Τις διατάξεις του άρθρου 190 του Π. Δ/τος 323/89 
(Δ.Κ.Κ.). 

5. Τις ρυθμίσεις του άρθρου 29 Α του Ν. 1558/85 που 
προστέθηκε με το άρθρο 27 του Νόμου 2081/1992 
(Ε.Τ.Κ. Α' 154/1992), σχετικά με την υποχρέωση αναγρα¬ 
φής «Κάλυψη δαπάνης» που συνεπάγεται η έκδοση κάθε 
κανονιστικής διάταξης, αποφασίζουμε: 

1. Τροποποιούμε το στοιχείο (1) του αποφασιστικού μέ¬ 
ρους της ανωτέρω 36415/1991 απόφασής μας, περί σύ¬ 
στασης Συνδέσμου και προσθέτουμε σ’ αυτό και τη συμ¬ 
μετοχή της κοινότητας Αγία Στεφάνου στο Σύνδεσμο, με 
την Επωνυμία «Σύνδεσμος για την προστασία και ανά¬ 
πλαση του περιβάλλοντος της περιοχής του Πεντελικού 
(ΣΠΑΠ). 

Κατά τα λοιπά ισχύει η ανωτέρω 36415/91 απόφασής 
μας. 

2. Ακροτελεύτια διάταξη - Κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του ανωτέρω Συνδέ¬ 
σμου, για την Κοινότητα Αγίου Στεφάνου, ύψους 
1.600.000 δρχ., για το τρέχον οικονομικό έτος (το ποσο¬ 
στό δηλαδή 1 % επί των τακτικών εσόδων έτους 1992 που 
ορίζεται στη συστατική πράξη του Συνδέσμου), και 
1.700.000 δρχ. περίπου, για καθένα από τα επόμενα οι¬ 
κονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας Αγίου Στεφάνου για το 
σύνδεσμο ΣΠΑΠ, ύψους 1.600.000 δρχ., με τα στοιχεία 
Κ.Α. 2115 με τίτλο εισφορά υπέρ ΣΠΑΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 30 Δεκεμβρίου 1993 

Ο Νομάρχης 
ΝΙΚ. ΠΕΡΚΙΖΑΣ 

Αριθ. Οίκ. 910 (11) 

Σύσταση ίδιου Νομικού Προσώπου στο Δήμο Ζεφυρίου 
Αττικής με την επωνυμία «Σχολική Επιτροπή Λυκείου 
3ου Δημοτικού Σχολείου και 3ου Νηπιαγωγείου, Δήμου 
Ζεφυρίου». 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/1989). 

2. Τις διατάξεις της παραγρ. 8-15 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» και τις όμοιες του άρθρου 11 του Ν. 
2130/93. 

3. Την 165/93 απόφαση του Δημοτικού Συμβουλίου Ζε¬ 
φυρίου, αποφασίζουμε: 

1. Συνιστούμε στο Δήμο Ζεφυρίου του Νομού Αττικής 
ίδιο Νομικό Πρόσωπο με την επωνυμία «Σχολική Επιτροπή 
Λυκείου, 3ου Δημοτικού Σχολείου και 3ου Νηπιαγωγείου, 
Δήμου Ζεφυρίου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφοδι- 
σμό από τον Οργανισμό Σχολικών Κτιρίων των σχολείων με 
έπιπλα και εξοπλιστικά είδη και από το Υπουργείο Εθνικής 
Παιδείας και θρησκευμάτων με βιβλία για τις σχολικές βι¬ 
βλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από 11 /μελές Διοικη¬ 
τικό Συμβούλιο αποτελούμενο από: 

α) Τον εκάστοτε δήμαρχο ή τον υπ’ αυτού οριζόμενο δη¬ 
μοτικό σύμβουλο. 

β) Δύο (2) δημοτικούς συμβούλους, 
γ) Τους διευθυντές των αντίστοιχων σχολείων, 
δ) Τους εκπροσώπους των Συλλόγων Γονέων και Κηδε¬ 
μόνων των αντίστοιχων σχολείων. 

ε) Εκπρόσωπο της μαθητικής Κοινότητας του Λυ¬ 
κείου. 

στ) Ένα (1) δημότη ή κάτοικο. 

4. Η θητεία του πρώτου Δ.Σ. του Νομικού Προσώπου 
λήγει με τη λήξη της παρούσας δημοτικής περιόδου. Η θη¬ 
τεία των μελών του Δ.Σ. ακολουθεί τη Δημοτική ή Κοινο¬ 
τική περίοδο. Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηοεπ^ν 
ε) Πρόσοψη » · την περιουσία του. 


6. Το Νομικό Πρόσωπο εκπροσωπεί στα δικαστήρια και 
σε κάθε δημόσια αρχή από τον Πρόεδρο του Δ.Σ, και όταν 
αυτός απουσιάζει ή κωλύεται από τον Αντιπρόεδρο. 

7. Με την απόφαση αυτή προκαλείται δαπάνη σε βάρος 
του προϋπολογισμού του Δήμου Ζεφυρίου ύψους 
2.800.000 δρχ. περίπου για το τρέχον έτος και 3.000.000 
δρχ. περίπου για τα επόμενα οικονομικά έτη. 

Για το σκοπό αυτό έχει προβλεφθεί πίστωση ποσού 
11.000.000 δρχ. στον ΚΑ 2.211.9 του προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 13 Ιανουάριου 1994 

Η Νομάρχης 
Μ. ΣΗΜΑΝΤΩΝΗ 

-♦- 

Αριθ. Οίκ. 715 (12) 

Σύσταση ιδίου Νομικού Προσώπου στην Κοινότητα Αμυ¬ 
γδαλιάς του Νομού Εύβοιας με την επωνυμία «Σχολική 
Επιτροπή Δημοτικού Σχολείου Αμυγδαλιάς». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις: (α) την παράγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και (β) του άρθρου 187 
του Δημοτικού και Κοινοτικού Κώδικα (Π.Δ. 323/1987) (Α' 
146). 

2. Την 34/1993 απόφαση του Κοινοτικού Συμβουλίου 
Αμυγδαλιάς του Νομού Εύβοιας για σύσταση Σχολικής 
Επιτροπής, αποφασίζουμε: 

1. Συνιστούμε στην Κοινότητα Αμυγδαλιάς του Νομού 
Εύβοιας ίδιο Νομικό Πρόσωπο με την επωνυμία «Σχολική 
Επιτροπή Δημοτικού Σχολείου Αμυγδαλιάς». 

Η συνιστώμενη με την απόφαση αυτή Σχολική Επιτροπή 
διοικείται από 3μελές Διοικητικό Συμβούλιο: 

α) Τον εκάστοτε Δ/ντή του Δημοτικού Σχολείου, ως 
Πρόεδρο. 

β) Τον Πρόεδρο της Κοινότητας ως Γραμματέα. 
γ) Τον Αράμπαλη Ευάγγελο ως εκπρόσωπο των γονέων. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη *λήξη της θητείας της κοινοτικής περιόδου 
19911994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

’δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ- 

γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 


6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της Κοινότητας 
Αμυγδαλιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 11 Ιανουάριου 1994 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΟΒ 
5234312 

λειτουργούν καθημερινά από Θ.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κοτά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΟΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α* Δρχ. 

β) » » » Β' » 

γ) » » » Γ » 

δ) » » » Δ’ » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Ποσοστό 5% υπέρ του Ταμείου Αλληλο 
βοήθειας του Προσωπικού (ΤΑΠΕΤ) 


15.000 

Δρχ. 

750 

30.000 

» 

1.500 

10.000 

» 

500 

30.000 

» 

1.500 

20.000 

» 

1.000 

10.000 

» 

500 

5.000 

» 

250 

10.000 

» 

500 

3.000 

» 

150 

200.000 

» 

10.000 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








